Diari Oficial de la Generalitat Valenciana


Sumari del DOGV 4022, del 15-06-2001 (2001/5857)

DECRET 109/2001, de 12 de juny, del Govern Valencià, pel qual es modifica el Decret 98/1998, de 14 de juliol, que aprovà el Reglament Orgànic i Funcional de les estructures politicoadministratives en matèria de drogodependències i altres trastorns addictius.
------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2001/06/12/109/dof/vci/html**

### Dades del document

Número de DOGV
:   4022

Data del DOGV
:   15-06-2001

Secció del DOGV
:   I. DISPOSICIONS GENERALS

Número del document
:   2001/5857


Data del document
:   12-06-2001

Organisme emissor
:   Conselleria de Benestar Social

Tipus de document
:   Decret

Anàlisi jurídica

 Descriptors 

:   * Conselleria de Benestar Social
    * toxicomania
    * reglament intern
    * legislació
    * administració regional

DECRET 109/2001, de 12 de juny, del Govern Valencià, pel qual es modifica el Decret 98/1998, de 14 de juliol, que aprovà el Reglament Orgànic i Funcional de les estructures politicoadministratives en matèria de drogodependències i altres trastorns addictius. [2001/X5857]
  
El Decret 7/2000, de 22 de maig, del president de la Generalitat Valenciana, pel qual assigna a la Presidència i a les conselleries determinades competències, atribueix a la Conselleria de Benestar Social competències en matèria de drogodependències, i el Decret 138/2000, de 12 de setembre, del Govern Valencià, que aprovà el Reglament Orgànic i Funcional de la Conselleria de Benestar Social, recull entre els seus òrgans directius la Direcció General de Drogodependències.
  
D'altra banda, en la recentment aprovada Llei 11/2000, de 28 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, s'hi ha produït una variació en l'adscripció de la Comissió Interdepartamental de Drogodependències i Altres Trastorns Addictius, així com de la Comissió Executiva per a la mateixa matèria, que han quedat adscrites a la Conselleria de Benestar Social, per la qual cosa s'estima convenient modificar el Decret 98/1998, de 14 de juliol, del Govern Valencià, per a adequar la composició de les esmentades comissions a la nova organització del Govern Valencià.
  
Per això, d'acord amb el que estableix la Llei de la Generalitat Valenciana 5/1983, de 30 de desembre, a proposta del conseller de Benestar Social, i amb la deliberació prèvia del Govern Valencià, en la reunió del dia 12 de juny de 2001,
  
DECRETE
  
Article únic
  
Modificar el Decret 98/1998, de 14 de juliol, del Govern Valencià, pel qual s'aprovà el Reglament orgànic i funcional de les estructures politicoadministratives en matèria de drogodependències i altres trastorns addictius, en el següent sentit:
  
1. L'article 2.1.b) queda redactat del següent mode:
  
?b) Vicepresident: el titular de la Conselleria de Benestar Social?.
  
2. L'article 2.1.c) queda redactat com segueix:
  
?c) Vocals:
  
- El titular de la Conselleria de Sanitat.
  
- El titular de la Conselleria de Cultura i Educació.
  
- El titular de la Conselleria d'Economia, Hisenda i Ocupació.
  
- El titular de la Conselleria de Justícia i Administracions Públiques.
  
Els presidents de les diputacions provincials d'Alacant, Castelló i València?.
  
3. En l'article 3.1, els apartats a) , b) i d) queden redactats del següent mode:
  
?a) President: el titular de la Conselleria de Benestar Social.
  
b) Vicepresident: el titular de la Direcció General de Drogodependències
  
d) Secretari: un funcionari de la Direcció General de Drogodependències amb rang de cap de servei?.
  
4. L'article 4.2 queda redactat del següent mode:
  
?2. Si és procedent, els titulars dels òrgans col·legiats previstos en aquest decret podran delegar la seua assistència a les reunions en el subsecretari, secretari general, director general o autoritats amb rang orgànic equivalent de les seues corresponents conselleries, excepte el secretari o secretària de la Comissió Executiva. Els representants de les corporacions locals podran delegar en altres membres d'aquestes?.
  
5. Es modifica la disposició final primera, que queda redactada com segueix:
  
?S'autoritza el conseller o la consellera de Benestar Social per a dictar totes les disposicions reglamentàries que calga per al desenvolupament i l'aplicació del que disposa aquest decret?.
  
València, 12 de juny de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Benestar Social,
  
RAFAEL BLASCO CASTANY


Còpia Permalink ELI